ข้อพิพาทระหว่างอาโปฟิสและเซเคนเอนเร

เรื่อง "ข้อพิพาทระหว่างอาโปฟิสและเซเคนเอนเร" เป็นวรรณกรรมอียิปต์โบราณ ซึ่งหลักฐานที่หลงเหลืออยู่มีเพียงเศษสำเนาบันทึกปาปิรุสที่คัดลอกโดยอาลักษณ์นามว่าเพนทาเวอร์ ในรัชสมัยฟาโรห์เมอร์เอนพทาห์จากราชวงศ์ที่สิบเก้า โดยบรรยายกาศของเนื้อเรื่องอยู่ในช่วงปลายของสมัยระหว่างกลางที่สอง ซึ่งมีตัวละครหลักคือฟาโรห์อาโปฟิสและฟาโรห์เซเคนเอนเร ทาโอ อย่างไรก็ตาม เนื้อเรื่องก็ไม่ได้สอดคล้องโดยตรงกับข้อเท็จจริงทางประวัติศาสตร์ เนื้อเรื่องได้บรรยายถึง อาโปฟิส ฟาโรห์ของชาวฮิกซอส ทรงท้าทายฟาโรห์เซเคนเอนเร ทาโอ ผู้ปกครองแห่งนครธีบส์ ด้วยปริศนาเชิงอภินิหาร (adynaton) กล่าวคือ ฟาโรห์อาโปฟิสทรงอ้างว่าเสียงร้องของฮิปโปโปเตมัสในธีบส์รบกวนการบรรทมของพระองค์ซึ่งประทับอยู่ ณ นครอวาริสในดินดอนสามเหลี่ยมปากแม่น้ำไนล์ ทั้งที่อยู่ห่างออกไปหลายร้อยไมล์ ตอนจบของเรื่องได้สูญหายไป แต่สันนิษฐานว่าฟาโรห์เซเคนเอนเรทรงสามารถแก้ปมปริศนาดังกล่าวได้ อาจจะด้วยความช่วยเหลือจากที่ปรึกษาผู้ทรงปัญญา วรรณกรรมชิ้นนี้จัดเป็นส่วนหนึ่งของวรรณกรรมประเภทเรื่องเล่าการประลองปัญญาในอียิปต์โบราณ และมีลักษณะคล้ายคลึงกับเรื่องที่แต่งขึ้นในช่วงเวลาภายหลังมาก เช่น เรื่องของ "เซตเน คามวาสกับซิ-โอซิเร" ซึ่งปรากฏในบันทึกปาปิรุสสมัยโรมันIoannis M. Konstantakos, 'Trial by Riddle: The Testing of the Counsellor and the Contest of Kings in the Legend of Amasis and Bias', Classica et Mediaevalia, 55 (2004), 85-137 (pp. 89-90).

 อ้างอิง 

 อ่านเพิ่มเติม 

  — Includes English running translation of the story .
 Camilla Di Biase-Dyson, 'Characterisation in The Quarrel of Apophis and Seqenenre and The Taking of Joppa ', in Foreigners and Egyptians in the Late Egyptian Stories, Probleme der Ägyptologie, 32 (Leiden: Brill, 2013), pp. 193–255. , 

หมวดหมู่:ราชวงศ์ที่สิบห้าแห่งอียิปต์